JCh—2018. Germaniya—Meksika uchrashuvining eng yaxshi o‘yinchisi ma’lum bo‘ldi

FIFA tomonidan o‘tkazilgan navbatdagi so‘rovnomada Meksika terma jamoasi a’zosi Irving Losano amaldagi Jahon chempioni Germaniyaga qarshi uchrashuvning eng yaxshi o‘yinchisi sifatida e’tirof etildi.

Germaniya—Meksika uchrashuvi meksikaliklarning 1:0 hisobidagi g‘alabasi bilan yakunlandi. Losano esa birinchi bo‘limning 36-daqiqasida Chicharitoning uzatmasidan keyin Manuel Noyerni dog‘da qoldirishga erishdi.
Bu g‘alabadan so‘ng Meksika “F” guruhi peshqadami bo‘lib oldi.